Pielikums Nr.2

Jelgavas valstspilsētas pašvaldības

izpilddirektora vietnieka

12.07.2024. rīkojumam Nr.146-ip

KONKURSA NOLIKUMS

Jelgavas valstspilsētas pašvaldības izglītības iestādes “Jelgavas 4.vidusskola” direktora amata pretendenta atlasei

**I. Vispārīgie jautājumi**

1. Nolikums nosaka kārtību, kādā Jelgavas valstspilsētas pašvaldība organizē konkursu uz Jelgavas valstspilsētas pašvaldības izglītības iestādes “Jelgavas 4.vidusskola” (turpmāk – Jelgavas 4. vidusskola) direktora amatu (turpmāk – konkurss), konkursa izsludināšanas, norises un pretendentu pieteikumu vērtēšanas kārtību.
2. Konkursa mērķis ir īstenot pašvaldības funkciju izglītbā, nodrošinot izglītības iestādes darbību, tās kvalitāti un efektivitāti, izvēloties atbilstošāko pretendentu Jelgavas 4.vidusskolas direktora amatam.
3. Konkursa uzdevums ir izvērtēt pretendentu profesionālo kompetenci un atbilstību Jelgavas 4.vidusskolas direktora amatam.

**II. Konkursa komisijas izveidošana un darba organizēšana**

1. Konkursa organizēšanu, norisi un pretendentu iesniegto dokumentu izvērtēšanu nodrošina ar Jelgavas valstspilsētas pašvaldības izpilddirektora rīkojumu apstiprināta Jelgavas 4.vidusskolas direktora amata pretendentu atlases komisija (turpmāk – Komisija).
2. Komisijas darba organizēšana:
	1. konkursa pirmajā kārtā izskata iesniegto pretendentu pieteikumu atbilstību nolikumā noteiktajām prasībām un izvēlas atbilstošākos pretendentus otrajai konkursa kārtai – darba intervijai;
	2. darba intervijas norises laiku un vietu nosaka Komisijas priekšsēdētājs, par ko Komisijas sekretārs telefoniski vai elektroniski paziņo tiem pretendentiem, kuri izvirzīti otrajai konkursa kārtai;
	3. darba intervija notiek klātienē Jelgavas valstspilsētas domes telpās Lielajā ielā 11, par to iepriekš informējot pretendentu;
	4. komisijas sēdes ir slēgtas;
	5. komisijas sēdes tiek protokolētas;
	6. komisija sniedz kopēju vērtējumu par katra pretendenta individuālo vērtējumu atbilstoši nolikuma prasībām. Konkursa noslēgumā tiek apkopoti katra pretendenta individuālie novērtējumi;
	7. par konkursā uzvarējušu pretendentu pēc visām atlases kārtām tiek uzskatīts pretendents ar augstāko novērtējumu, savukārt, ja pretendenti iegūst vienādu punktu skaitu, tiek rīkota atkārtota darba intervija;
	8. komisija sagatavo konkursa norises noslēguma protokolu un sniedz priekšlikumu Jelgavas valstspilsētas domei lēmuma pieņemšanai par pretendenta pieņemšanu amatā.
3. Komisijas priekšsēdētājs komisijas sēdēs ir tiesīgs pieaicināt citus izglītības jomas speciālistus ar padomdevēja tiesībām.

**III. Konkursa noteikumi**

1. Konkursa sludinājumu publicē pašvaldības oficiālajā tīmekļvietnē [www.jelgava.lv](http://www.jelgava.lv), oficiālajā izdevumā “Latvijas Vēstnesis” un Nodarbinātības valsts aģentūras vakanču portālā, norādot izglītības iestādi, prasības pretendentiem, galvenos pienākumus, mēnešalgu, iesniedzamos dokumentus, kā arī pieteikšanās termiņu, vietu un kontakttālruni uzziņām.
2. Pretendenti iesniedz šādus dokumentus:
	1. dzīves, iepriekšējā darba un profesionālās pieredzes aprakstu (CV);
	2. motivētu pieteikumu (pielikums Nr.1);
	3. apliecinājumu, ka uz pretendentu neattiecas Izglītības likumā un Bērnu tiesību aizsardzības likumā noteiktie ierobežojumi strādāt par pedagogu (pielikums Nr.2);
	4. izglītību apliecinošu dokumentu kopijas vienā eksemplārā (pretendentiem, kuri izglītību ieguvuši ārvalstīs, jāpievieno dokuments par izglītības akadēmisko atzīšanu Latvijā);
	5. valsts valodas prasmes apliecību pretendentiem, kuriem latviešu valoda nav dzimtā valoda.
3. Pieteikums un tam pievienotie dokumenti jāiesniedz **līdz 2024.gada 4.augustam** (ieskaitot) Jelgavas valstspilsētas pašvaldības iestādes “Centrālā pārvalde” Klientu apkalpošanas centrā Lielajā ielā 11, Jelgavā, 131.kabinetā ar norādi “Jelgavas valstspilsētas pašvaldības izglītības iestādes “Jelgavas 4. vidusskola” direktora amata konkursam” vai jāiesūta elektroniski (parakstīti ar drošu elektronisko parakstu) uz e-pastu dace.ebere@jelgava.lv, tālrunis uzziņām: 29490506 vai 63012477. Pēc šī termiņa iesniegtie vai iesūtītie pieteikumi netiks izskatīti.
4. Ja noteiktajā termiņā pieteikumu nav iesniedzis neviens pretendents, tiek izsludināts jauns konkurss tādā pašā kārtībā.

**IV. Prasības pretendentiem**

1. Konkursa atlases procesā vērtē pretendentu atbilstību šādām prasībām:
	1. izglītība saskaņā ar Ministru kabineta 2018.gada 11.septembra noteikumu Nr.569 “Noteikumi par pedagogiem nepieciešamo izglītību un profesionālo kvalifikāciju un pedagogu profesionālās kompetences pilnveides kārtību” 13.punkta prasībām;
	2. uz pretendentu neattiecas Izglītības likumā un Bērnu tiesību aizsardzības likumā noteiktie ierobežojumi strādāt par pedagogu;
	3. vismaz 5 gadu pedagoģiskā darba pieredze izglītības jomā vai izglītības vadības darbā, kas iegūta pēdējo 10 gadu laikā (izglītības iestādes vadītājs vai izglītības iestādes vadītāja vietnieks, izglītības iestādes metodiķis, mācību jomas koordinators vai izglītības pārvaldes speciālists, kura amata pienākumos ietilpst izglītības iestāžu darba organizēšana, metodiskais atbalsts vai pārraudzība);
	4. zināšanas un izpratne izglītības vadības, darba tiesisko attiecību, finansēšanas un budžeta plānošanas jautājumos;
	5. zināšanas par izglītības iestādes darbību reglamentējošajiem normatīvajiem aktiem, valsts un pašvaldības izglītības attīstības prioritātēm;
	6. vadības prasmes, spēja motivēt darbiniekus un prasme strādāt komandā;
	7. labas prasmes darbā ar informācijas un komunikācijas tehnoloģijām;
	8. valsts valodas zināšanas augstākajā pakāpē un vismaz vienas Eiropas Savienības oficiālās valodas zināšana profesionālajai darbībai nepieciešamajā apjomā.

**V. Pretendentu vērtēšana**

1. Komisija izskata un vērtē pretendentu pieteikumus, kuri saņemti nolikumā noteiktajā kārtībā.
2. Konkursa pirmajā kārtā Komisija vērtē pretendentu atbilstību izvirzītajām prasībām, atbilstoši 16.punktā noteiktajai vērtēšanas sistēmai.
3. Uzaicina uz darba interviju pretendentus, kuri saskaņā ar nolikuma 13.punktu ieguvuši ne mazāk kā 10 punktus.
4. Darba intervijā Komisija vērtē:
	1. zināšanas un kompetences skolvadībā un iekļaujošā izglītībā;
	2. stratēģisko redzējumu par iestādes attīstības vīziju un vērtībām, izpratni par pārmaiņu procesiem izglītībā;
	3. zināšanas un izpratni izglītības vadības, darba tiesisko attiecību, finansēšanas un budžeta plānošanas jautājumos;
	4. zināšanas par izglītības iestādes darbību reglamentējošajiem normatīvajiem aktiem, valsts un pašvaldības izglītības attīstības prioritātēm;
	5. pretendenta spējas sniegt kompetentas atbildes uz amata pienākumu pildīšanai atbilstošiem jautājumiem;
	6. komunikācijas prasmes un spēju argumentēt viedokli.
5. Pirmajā konkursa kārtā Komisija vērtē pretendentu pieteikumus šādā punktu sistēmā:

|  |  |
| --- | --- |
| **Vērtēšanas kritērijs** | **Punkti** |
| **Izglītība (max. punktu skaits 4)** |
| Maģistra grāds pedagoģijā vai izglītības zinātnēs | 4 |
| Augstākā izglītība (izņemot pirmā līmeņa profesionālo augstāko izglītību) pedagoģijā vai izglītības zinātnēs | 3 |
| Augstākā izglītība (izņemot pirmā līmeņa profesionālo augstāko izglītību) un pedagoģiskā izglītība vai augstākās izglītības studiju programmas ietvaros apgūta ar pedagoģiju saistīta studiju programmas daļa vismaz divu kredītpunktu jeb vismaz 72 stundu apjomā | 2 |
| Augstākā izglītība (izņemot pirmā līmeņa profesionālo augstāko izglītību) un persona iegūst pedagoģisko izglītību vai apgūst šo noteikumu 21.3. apakšpunktā minēto profesionālās kompetences programmu pedagoģijā. | 1 |
| Augstākā izglītība, ka neatbilst amata prasībām | 0 |
| **Darba pieredze (max. punktu skaits 10)** |
| Pieredze izglītības iestādes vadītāja, vadītāja vietnieka amatā izglītības jomā 5 gadi, kas iegūta pēdējo 10 gadu laikā | 10 |
| Pieredze izglītības iestādes metodiķa, mācību jomas koordinatora vai izglītības pārvaldes speciālista amatā 5 gadi, kas iegūta pēdējo 10 gadu laikā | 8 |
| Nav pieredzes skolvadības darbā | 0 |
| **Valodas zināšanas (max. punktu skaits 1)** |  |
| Vismaz vienas Eiropas Savienības oficiālās valodas zināšanas profesionālajai darbībai nepieciešamajā apjomā | 1 |
| Nav vismaz vienas Eiropas Savienības oficiālās valodas zināšanas profesionālajai darbībai nepieciešamajā apjomā | 0 |
| **Maksimāli iespējamais punktu skaits pirmajā kārtā** | **15** |

1. Otrajā konkursa kārtā – darba intervijā, Komisija vērtē pretendentu šādā punktu sistēmā:

|  |  |
| --- | --- |
| **Vērtēšanas kritērijs** | **Max. punktu skaits** |
| Stratēģisks redzējums par iestādes attīstības vīziju un vērtībām Jelgavas 4. vidusskolā, izpratne par izglītības procesu, tai skaitā, programmas ar augstākiem sasniedzamajiem rezultātiem īstenošanā | 10 |
| Pārzina Jelgavas valstspilsētas pašvaldības izglītības attīstības stratēģiju 2019.-2025.gadam un valsts izglītības attīstības pamatnostādnes | 10 |
| Izpratne par izglītības iestādes atsevišķu darbības virzienu attīstību | 10 |
| Zināšanas un pieredze izglītības iestādes budžeta plānošanā un izpildē | 10 |
| Zināšanas un pieredze darba tiesisko attiecību jautājumos | 10 |
| Spējas sniegt kompetentas atbildes uz amata pienākumu pildīšanai atbilstošiem jautājumiem | 10 |
| Spēja argumentēt un paust viedokli, komunikācijas prasmes | 10 |
| **Maksimāli iespējamais punktu skaits otrajā kārtā** | **70** |

1. Katrs Komisijas loceklis individuāli vērtē katru pretendentu pēc nolikuma nosacījumiem un ieraksta vērtējumu pretendenta izvērtēšanas lapā, apliecinot to ar parakstu.
2. Komisija lēmumu par pretendenta atbilstību pieņem, pamatojoties uz individuālā vērtējuma kopējo punktu skaitu.
3. Komisija pieņem lēmumu bez pretendentu klātbūtnes un par rezultātiem paziņo katram pretendentam elektroniski 5 (piecu) darba dienu laikā pēc Komisijas lēmuma pieņemšanas.
4. Ja nevienu no pretendentiem neatzīst par atbilstošu vakantajam Jelgavas 4.vidusskolas direktora amatam, Komisija ir tiesīga pieņemt lēmumu par konkursa slēgšanu bez rezultāta un izsludināt jaunu konkursu.

Pašvaldības izpilddirektora vietniece L.Daugaviete